Το σπίτι της Ελίνας βρίσκεται στο καλύτερο σημείο της παλιάς πόλης των Χανίων, δύο λεπτά από το Ενετικό λιμάνι, σε πολύ ήσυχο και γραφικό δρομάκι. Δεν γνωρίζω την κυκλοφοριακή κατάσταση το καλοκαίρι.
Μήνα Νοέμβριο που ήρθαμε, παρκάραμε σε πλατειάκι, ένα λεπτό από το σπίτι χωρίς κανένα πρόβλημα.
Το κτίριο είναι πλήρως ανακαινισμένο
και διαμορφωμένο για να φιλοξενήσει μέχρι 5 άτομα. Είναι πολύ υψηλής αισθητικής, με όλες τις σύγχρονες ανέσεις αλλά συγχρόνως με σεβασμό προς την παράδοση. Κυριαρχεί το ξύλο και η πέτρα. Έχουν χρησιμοποιηθεί τα καλύτερα υλικά και έχει προσεχτεί μέχρι και η τελευταία λεπτομέρεια.
Πεντακάθαρο, φωτεινό, ατμοσφαιρικό.
Έχει μπαλκόνι στο ένα υπνοδωμάτιο και μεγάλη αυλή με δεύτερη κουζίνα (εξωτερική), μπάρμπεκιου και μεγάλο τραπέζι φαγητού κάτω μπροστά στον κυρίως χώρο.
Η εσωτερική κουζίνα είναι πλήρως εξοπλισμένη. Εκτός αυτού, μας περίμενε ένα ψυγείο γεμάτο με χυμούς, αναψυκτικά, μπύρες, γιαούρτια, τυριά, αλλαντικά!... Επίσης πλούσια φρουτιέρα με φρούτα εποχής, καθώς και φρέσκο ψωμί, φρυγανιές και λοιπά υλικά πρωινού.
Όλα λειτούργησαν στην εντέλεια: κλιματισμός, ίντερνετ, ζεστό νερό όλη μέρα.
Ένα σπίτι με άποψη (ακόμα πιο ωραίο από τις φωτογραφίες), το συστήνω ανεπιφύλακτα!!
Νικολέττα